stanford-oval/wikipedia huggingface dataset:
רומניט

ענבר מהאי סחלין
רומניט (ברומנית: Rumenit) הוא סוג של ענבר שכיח במחוז בוזאו, בדרום מזרח רומניה ובאי סחלין. הרומניט נוטה לצבעים כהים, בין אדום לשחור.
גוש רומניט בן יותר משלושה קילוגרם נשמר באוניברסיטת בוקרשט.
מפת מחוז בוזאו על מפת רומניה
כרייה שיטתית של ענבר רומני התרחשה כבר במאות ה-1 וה-2 לפני הספירה, כאשר דאקיה הייתה פרובינציה רומית. ממצאים ארכאולוגיים מצביעים על כך שענבר מהקרפטים של רומניה כבר היה ידוע בשלהי התקופה הנאוליתית ועובד לתכשיטים. בשנת 1875 ניתן לענבר שנחצב ברומניה, בבוקובינה, השם "שראופיט" על שמו של הגאולוג האוסטרי Albrecht Schrauf.
הדיווחים הראשונים על הענבר באזור בוזאו הגיעו מהרוזן הרוסי דמידוב, שעבר במקום בשנת 1837. את השם רומניט העניק לענבר זה הגאולוג אוסקר הלם (Oscar Helm). ב-1920 התחיל הניצול השיטתי של הענבר על ידי המהנדס דומיטרו גריגורסקו (Dumitru Grigorescu). ההפקה החלה ב-39 אתרים באזור בוזאו. ב-1923 הופקו 67 קילוגרמים של רומניט, ב-1924 130 קילוגרמים וב-1925 120 קילוגרמים. בשלב זה גריגורסקו החליט לבקש וקיבל את חכירת השטחים ורישיון הפקה ל-50 שנים, עד 1973. הפקת הענבר נמשכה עד מותו של גריגורסקו, בתאונה, ב-1935. הפקת הענבר נמשכה לסירוגין עד פברואר 1948, כשמשרד המכרות החליט על סגירת הפרויקט. ב-1980 נפתח ביישוב קולצי, באזור בוזאו, מוזיאון עם שתי מחלקות, מחלקה אתנוגרפית ומחלקת ענבר עם 270 דוגמאות מקומיות. בשנים 1981 עד 1986 התחדש חיפוש והפקת הענבר ברומניה.
ב-1986, ראשי המפלגה הקומוניסטית באזור בוזאו העניקו לאלנה צ'אושסקו, לרגל יום הולדתה, מתנת תכשיטי ענבר במסגרות כסף, סט שכלל תליון, זוג עגילים וטבעת. אחרי המהפכה הושבו התכשיטים והוצבו במוזיאון הענבר בקולצי.
מוזיאון הענבר ביישוב קולצי, ברומניה
הערות שוליים

↑  Cel mai valoros chihlimbar de tip Rumanit din lume se va întoarce, curând, la Colți (ברומנית)
קלמנס קלוץ

מכון הספא פרורה
קלמנס קלוץ (בגרמנית: Clemens Klotz) (31 במאי 1886–1969) היה אחד מאדריכליו של אדולף היטלר.
למרות היותו חבר לשעבר בתנועת הדויטשה וורקבונד האסורה, הצטרף קלוץ למפלגה הנאצית ומונה על ידי היטלר לפרופסור. לאחר שהחל את קריירתו בהתמקדות בעיצוב בתי מגורים בעיקר באזור קלן, קיבל קלוץ סדרת חוזים יוקרתיים מטעם חזית העבודה הגרמנית (DAF) של המפלגה הנאצית. כמה מהחוזים כללו את עיצוב ותכנון כמה ממתחמי החינוך המובילים של המפלגה הנאצית באורדנסבורג קרסינזי, אורדנסבורג פוגלסנג וקימסי; פרורה-אתר נופש ומלונאות באי ריגן של תנועת כוח באמצעות שמחה, תחנת רכבת כיפתית חדשה למינכן; ותוכניות לעיצוב מחדש של העיר קלן.
ראו גם

אדריכלות נאצית
לקריאה נוספת

Heinen, Franz Albert: NS-Ordensburgen Vogelsang, Sonthofen, Krössinsee. Ch. Links Verlag, Berlin 2011, ISBN 978-3-86153-618-5
Sawinski, Rolf: Die Ordensburg Krössinsee in Pommern: Von der NS-Ordensburg zur polnischen Kaserne. Helios, Aachen 2004, ISBN 3-933608-77-5
הערות שוליים

↑  ראו: https://books.google.co.il/books?id=7AGCRqOwCOgC&q=%22Clemens+Klotz%22+hitler&pg=PA166&redir_esc=y#v=snippet&q=%22Clemens%20Klotz%22%20hitler&f=false
מדיה וקבצים בנושא  בוויקישיתוף
| --- | --- |
בקרת זהויות :  GND: 11901095X  ISNI: 0000 0001 2319 9612  LCCN: nr94036339  NTA: 096030534  RKD: 212166  ULAN: 500100682  VIAF: 18022555   WorldCat (עם VIAF): 18022555 
ערך זה הוא קצרמרבנושא גרמניה ובנושא אדריכלות. אתם מוזמנים לתרום לוויקיפדיה ו.
רוי רוג'רס

| --- | --- |

רוי רוג'רס ומארי הארט על סט הסרט "Shine on Harvest Moon",‏ 1938
 לידה:  5 בנובמבר 1911 סינסינטי, ארצות הברית 
 פטירה:  6 ביולי 1998 (בגיל 86) אפל ואלי, ארצות הברית 
 סוגה מועדפת:  קאנטרי, רוק 
 מדינה:  ארצות הברית 
 תקופת הפעילות:  מ-1932 
 בן או בת זוג:  דייל אוואנס (?–1998) 
 פרסים והוקרה:  כוכב בשדרת הכוכבים בהוליווד 
 http://www.royrogers.com/
 פרופיל ב-IMDb
 
לאונרד פרנקלין סליי (באנגלית: Leonard Franklin Slye;‏ 5 בנובמבר 1911 – 6 ביולי 1998), מי שהתפרסם כרוי רוג'רס (Roy Rogers), היה זמר ושחקן אמריקאי. הוא הופיע ביחד עם אשתו וכלבו ביותר ממאה סרטים.
רוג'רס נולד בסינסינטי, אוהיו.
ב-6 ביולי 1998, מת רוג'רס מאי ספיקת לב, בגיל 86.
רוק פסנתר

| --- | --- |

אלטון ג'ון, אחד האמנים הבולטים בתחום
 מקורות סגנוניים:  פופ רוק
 מקורות תרבותיים:  שנות ה-50 בארצות הברית
 מוצא:  ארצות הברית 
 כלים:  פסנתר, פסנתר חשמלי, גיטרה, גיטרה בס, תופים, סינתיסייזר
 פופולריות מיינסטרים:  בכל העולם החל משנות ה-70
 
רוק פסנתר הוא סגנון של מוזיקת רוק המבוסס על פסנתר או על כלים דומים, כגון הסינתיסייזר, וזאת במקום הגיטרה, עליה מבוסס הרוק המסורתי.
רוק פסנתר נעשה פופולרי החל משנות ה-70. הפופולריות גדלה בין השאר בזכות אומנים כמו אלטון ג׳ון ו-בילי ג׳ואל.
להקות רבות כגון קווין, קולדפליי ו-קין משתמשות בסגנון זה והוא נחשב סגנון נפוץ במיוחד.
הערות שוליים

↑  RYM Ultimate Box Set > Piano Rock, Rate Your Music
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
רוק סטאר

| --- | --- |

 בימוי:  סטפן הרק 
 הופק בידי:  ג'ורג' קלוני, מייק אוקרנט, סטיבן רוטר 
 תסריט:  ג'ון סטוקוול 
 עריכה:  טרודי שיפ 
 שחקנים ראשיים:  מארק וולברג  ג'ניפר אניסטון  מתיו גלייב  טימותי ספול  טימותי ספול  טימותי אוליפנט
 מוזיקה:  טרבור רבין 
 צילום:  יולי שטייגר 
 מדינה:  ארצות הברית 
 חברת הפקה:  האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  7 בספטמבר 2001
 משך הקרנה:  105 דק' 
 שפת הסרט:  אנגלית 
 סוגה:  דרמה קומית, סרט מוזיקלי, סרט דרמה 
 תקציב:  57,000,000‏$
 הכנסות:  19,334,145‏$
 הכנסות באתר מוג'ו:   rockstar
 אתר רשמי
 דף הסרט ב־IMDb
 
רוק סטאר (אנגלית: Rock Star) הוא סרט קולנוע אמריקאי שיצא לאקרנים בשנת 2001.
עלילת הסרט

הסרט מספר על בחור בשם כריס קול, מעריץ מטורף של להקת הרוק הכבד המפורסמת "Steel Dragon" אשר חולם להקים להקה בסגנון של Steel Dragon.
כריס הקים להקת מחווה ל־Steel Dragon הנקראת "Blood Pollution", על שם אחד השירים של Steel Dragon. במהלך הופעת מחווה שלהם, הגיטריסט רוב מתווכח עם כריס לאחר שאלתר סולו בטענה שהם להקת חיקוי, והם רוצים לכתוב חומר משלהם. למחרת, הם מביאים סולן בשם "ברדלי".
כריס וחברתו אמילי, שהיא מנהלת הלהקה ובהמשך גם הסוכנת הפרטית שלו, מאוכזבים מהחברים ועוזבים. יום למחרת כריס מקבל טלפון מגיטריסט הלהקה Steel Dragon קירק קאדי, והוא מודיע לו שהוא מוזמן לבחינות לסולן להקת "Steel Dragon". כריס מופתע. הוא ואמילי נוסעים ללוס אנג'לס לבחינות. כריס מאוד מתרגש ולחוץ. הוא עובר את הבחינות לאחר מאמצים רבים. הלהקה משנה את שמו ל"איזי" בטענה כי "כריס קול זה לא שם מגניב". איזי צובר מעריצים בכל אמריקה ומתפרסם מאוד. לאחר שאיזי מתנהג באנוכיות, אמילי עוזבת אותו ונוסעת לעבוד ולגור בסיאטל עם חברתו של רוב (הגיטריסט מהלהקה הקודמת של כריס).
איזי נפגע אבל היא מבטיחה לו שכשיגיע לסיאטל הם ייפגשו. עכשיו כשאיזי זמר מוכר הוא רוצה גם לכתוב שירים. אבל הלהקה אומרת שרק קירק (הגיטריסט) ואיי-סי (המתופף) כותבים את השירים. איזי מחליט לעזוב את הלהקה והוא מקים להקה משלו שמנגנת מוזיקת סופט רוק. הוא ואמילי חוזרים להיות ביחד ונגמרת תקופת ההבי מטאל שמבוססת על סקס, סמים ורוקנ'רול בחייו של איזי.
הסרט הושפע מסיפורה של להקת ההבי מטאל האנגלית "Judas Priest".
רוק סימפוני

רוק סימפוני הידוע כ-Symphonic Rock ו-Symphonic Prog הוא תת-זרם ברוק מתקדם הכולל בתוכו באופן בולט אלמנטים ממוזיקה קלאסית, כמו שימוש בכלים קלאסיים (כינור, נבל, חליל צד, קסילופון, פעמוניה, צ'מבלו, עוגב, טימפני, צ'לו ועוד), שימוש בתמות קלאסיות, כמו למשל שיבוץ עיבודים "רוקיסטיים" ליצירות קלאסיות בתוך יצירות רוק, שימוש בטכניקות הלחנה קלאסיות, כמו קונטרפונקט (ליצירת פוליפוניה) והרמוניה קלאסית.
כתת זרם בז'אנר הרוק המתקדם, המוזיקה היא לרוב מורכבת יחסית לסגנונות אחרים של רוק ומוזיקה פופולרית, והסינתיסייזר משמש בה ככלי מרכזי, בשל יכולתו לחקות כלים והרכבים קלאסיים, כמו תזמורת. לרוב חברי הלהקות שיצרו רוק סימפוני הגיעו ללהקה מצוידים בהשכלה והכשרה מוזיקלית קלאסית.
רובן המכריע של הלהקות שהשתייכו לזרם זה הפסיק ליצור רוק סימפוני לקראת סוף שנות ה-70, כנראה לנוכח התבלטות סגנונות מוזיקליים אחרים כמו פופ ופאנק, דבר שגרם לחלק מהלהקות לשנות את אפיין (לדוגמה, ג'נסיס, אמרסון, לייק ופאלמר, קינג קרימזון) ולחלקן להתפרק.
ראו גם

מוזיקה קלאסית
מטאל סימפוני
פופ אופראי
רוק ניישן

| --- | --- |

 נתונים כלליים
 מייסדים:  ג'יי זי, יאנדל
 תקופת הפעילות:  2008–הווה (כ־16 שנים)
 חברת אם:  לייב ניישן אנטרטיינמנט
 חברות בנות:  Roc Nation Sports  StarRoc 
 מיקום המטה:  ניו יורק סיטי, ניו יורק, ארצות הברית
 משרד ראשי:  לוס אנג'לס, קליפורניה
 ענפי תעשייה:  בידור
  
 http://rocnation.com
 
רוק ניישן (באנגלית: Roc Nation) היא חברת תקליטי היפ הופ אמריקאית שנוסדה על ידי הראפר האמריקאי ג'יי זי ב-2008. החברה ממוקמת בניו יורק סיטי, ניו יורק. ב-2013, התמזגה רוק-א-פלה רקורדס, חברתו השנייה של ג'יי זי, עם רוק ניישן. האלבום הראשון שיצא על ידי החברה היה אלבומו של ג'יי זי, The Blueprint 3. האלבום זכה במעמד "אלבום פלטינה" ואף לשבחים רבים ממבקרי המוזיקה.
בין האמנים החתומים בחברה ניתן למנות את ג'יי זי עצמו, ג'יי קול, ריהאנה ורפסודי.
הערות שוליים

↑  Jay-Z Confirms Roc Nation Deals With Sony, Atlantic, Billboard, ‏2009-06-30
↑  Jayson Rodriguez, Jay-Z Taking His Time With Blueprint 3 To Make It 'Beyond And Above', MTV News (באנגלית)
↑  JAY-Z, ROC NATION (באנגלית)
↑  J. Cole, ROC NATION (באנגלית)
↑  Rihanna, ROC NATION (באנגלית)
↑  Rapsody Signs With Jay Z's Roc Nation, Complex (באנגלית)
| --- | --- |
בקרת זהויות :  LCCN: no2023094286  MusicBrainz: 7204e52a-64c8-4a48-9bca-079359ee9d3f   WorldCat (עם LCCN): no2023-094286
רוק נוצרי

| --- | --- |
 מקורות סגנוניים:  רוק • מוזיקה נוצרית עכשווית • נצרות
 מקורות תרבותיים:  סוף שנות ה-60, ארצות הברית
 מוצא:  ארצות הברית 
 תת-סוגות
 רוק אלטרנטיבי נוצרי • מטאל נוצרי • פאנק נוצרי • הארדקור נוצרי
 נושאים קרובים
 היפ הופ נוצרי • מוזיקה נוצרית עכשווית • מוזיקת דאנס אלקטרונית נוצרית
 
רוק נוצרי (באנגלית: Christian rock) הוא סוגה של מוזיקת רוק הכוללת מילים המתמקדות בענייני אמונה נוצרית, לעיתים קרובות עם דגש על ישו, המבוצעת בדרך כלל על ידי אנשים נוצרים המוכרים בעצמם. המידה שבה המילים שלהם נוצריות במפורש משתנה בין להקות. ללהקות רבות שמבצעות שירי רוק נוצריים יש קשרים עם חברות המוזיקה הנוצרית העכשווית, כלי התקשורת והפסטיבלים, בעוד להקות אחרות פועלות כעצמאיות. במרוצת השנים פורסמו רשימות אודות להקות הרוק הנוצריות המובילות.
להקות רוק נוצריות

להלן לקט להקות רוק נוצריות מובילות:
קריד
דיאנטה דו טרונו
דה פריי
פלייליף
אייקון פור הייר
MercyMe
Mylon and Broken Heart (אנ')
הערות שוליים

↑  20 Top Christian Rock Bands of All Time, GodTube (באנגלית אמריקאית)
| רוק |
| --- | --- |
בלוז רוק • גלאם רוק • גראנג' • פולק רוק • רוק אינסטרומנטלי • רוק אלטרנטיבי • הארד רוק • רוק גותי • רוק מתקדם • רוק פסיכדלי • רוק קל • רוק דרומי • סטונר רוק • רוק קלאסי • פופ רוק • פאנק רוק • קאנטרי רוק 
סצנות אזוריות
בריטפופ • הגל החדש של ההבי מטאל הבריטי • רוק ישראלי • רוק ברזילאי
סגנונות מהם נוצר הרוק: זרמים שיצאו מתוך הרוק
מוזיקת קאנטרי • בלוז • רוק אנד רול: הבי מטאל • פאנק
ערכים נוספים
פופ • להקות רוק
| --- | --- |
בקרת זהויות :  NLI: 987007548749205171  LCCN: sh86002540
רוז אורבך

| --- | --- |
 לידה:  15 במאי 1915 ברוקלין, ניו יורק, ארצות הברית
 פטירה:  ?
 מידע כללי
 מדינה:  ארצות הברית ארצות הברית
 ספורט
 ענף ספורט:  אתלטיקה
 
רוז אורבך (באנגלית: Rose Auerbach;‏ 15 במאי 1915 - ?) הייתה אתלטית יהודייה-אמריקאית. פעמיים ברציפות אלופת ארצות הברית (1937 ו-1938) ופעמיים סגנית אלופת ארצות הברית (1935 ו-1939) בהטלת כידון.
ביוגרפיה > 1935 > סגנית אלופת ארצות הברית

באליפות ארצות הברית שנערכה בניו יורק, ב-14 בספטמבר 1935 זכתה במדליית כסף בהטלת כידון בתוצאה של 31.25 מטר, אחרי סילביה ברומן (31.28 מטר).
ביוגרפיה > 1937 > אלופת ארצות הברית

באליפות ארצות הברית שנערכה בניו ג'רזי, ב-25 בספטמבר 1937 זכתה במדליית זהב בתוצאה של 37.63 מטר, לפני סיליבה ברומן (33.09 מטר)
ביוגרפיה > 1938

באליפות ארצות הברית שנערכה בקונטיקט ב-4 באוגוסט 1938 זכתה במדליית זהב בפעם השנייה ברציפות בתוצאה של 37.05 מטר
ביוגרפיה > 1939

באליפות ארצות הברית שנערכה בקונטיקט, ב-4 בספטמבר 1939 זכתה במדליית כסף בתוצאה של 37.62 מטר, אחרי דורותי דודסון (31.28 מטר)
קוראסאו

ערך זה עוסק באי בשם זה. אם התכוונתם לליקר, ראו .
מפת קוראסאו
ארכיטקטורה הולנדית בנמל וילמסטאד.
ריקוד בולאוואיה
קוראסאו (בהולנדית: Curação) היא קבוצת איים בדרום הים הקריבי לחופי ונצואלה, הכוללת את האי הראשי קוראסאו ואת קליין קוראסאו, אי קטן ובלתי מיושב. האי הראשי הוא הרחב והמאוכלס ביותר משלושת "איי ABC" (ארובה, בונייר וקוראסאו). בירת האי, וילמסטאד, נקראת על שמו של וילם מאורנג', מייסד בית המלוכה ההולנדי.
האיים היוו חלק מהאנטילים ההולנדיים עד אוקטובר 2010, עת זכו למעמד של "אזור אוטונומי" מממלכת ארצות השפלה.
גאוגרפיה

אקלימה של קוראסאו יבש למחצה, מהיותה מחוץ לחגורת ההוריקנים של הים הקריבי. לפיכך, הצמחייה באי אינה טרופית אלא דומה יותר לסוואנה. באי צומחים קקטוסים, וכן שרכים רבים.
הנקודה הגבוהה באי היא הר כריסטופלברג, שגובהה 372 מטרים, והיא נמצאת בצפון-מערב האי, באזור המוכרז כשמורת טבע. באי מצויים מספר אגמי מלח ("סליניאס" - Saliñas), המהווים אתר קינון לציפורי פלמינגו.
כ-24 ק"מ דרומית-מזרחית לאי מצוי האי הבלתי מיושב קליין קוראסאו (Klein Curaçao - קוראסאו הקטן).
קוראסאו ידועה באתרי צלילה פופולריים בשוניות האלמוגים שסביב האי.
היסטוריה

התושבים המקוריים של קוראסאו הם אינדיאנים משבט אראוואק. האירופאים הראשונים שגילו את האי היו אנשי משלחתו של אלונסו דה אוחדה הספרדי בשנת 1499. דה אוחדה הכריז על האי כשטח ספרדי, והרג את מרבית תושבי האי המקוריים. האי נכבש על ידי הולנד בשנת 1634 וחברת הודו המערבית ההולנדית הקימה את העיר וילמסטאד על חוף חצי אי שנקרא "סְכוֹטֶחָאט".
קוראסאו לא היוותה אתר התיישבות פופולרי בהיעדר מחצבים באי (בעיקר זהב) אולם הנמל הטבעי באזור וילמסטאד הפך את האי לבעל עניין לחברות הסחר ההולנדיות, והמסחר - ובעיקר סחר העבדים הפך לבסיס כלכלת המתיישבים באי, והעיר אף הפכה למרכז סחר העבדים בים הקריבי.
בניינים רבים באי בנויים בסגנון ההולנדי האופייני לתקופה. אזור זה של העיר, שנשתמר עד ימינו, הפך לאתר מורשת עולמית בהתאם להכרזת ארגון אונסק"ו.
במאות ה-18 וה-19 כבשו האנגלים והצרפתים את האי לתקופות קצרות. בשנת 1863 ביטלה הולנד את הסחר בעבדים, שהיה הבסיס לכלכלת האי, וההחלטה הביאה לשפל כלכלי ולהגירה של רבים מתושבי האי לאיים אחרים, ובעיקר לקובה.
בשנת 1914 התגלה נפט בקרבת העיר מנה גרנדה בוונצואלה, ובאי הוקמו בתי זיקוק על ידי חברת 'של' המלכותית ההולנדית שהפכו למוקד הכלכלי של האי.
בשנות ה-60 של המאה ה-20 החלו חיכוכים בין הקבוצות האתניות השונות באי, חיכוכים שהגיעו לשיאם ב-30 במאי 1969.
בשנות ה-70 וה-80 הפכה התיירות למרכיב מרכזי בכלכלת האי.
פוליטיקה

ב-1 בינואר 1954 הוענקה לאי אוטונומיה כטריטוריה של האנטילים ההולנדיים. במשאל עם שנערך ב-8 באפריל 2005 באי קוראסאו ובאי סן מרטן הצביעו התושבים בעד היפרדות מהאנטילים ההולנדיים והפיכה ליחידה עצמאית כחלק מממלכת ארצות השפלה, בדומה לאי ארובה, ונגד עצמאות מלאה או הפיכה לחלק מהולנד. שינוי זה נכנס לתוקף ב-10 באוקטובר 2010. בשנת 2021 נערכו בחירות בהן המפלגה השלטת חיזקה את מעמדה.
כלכלה

עיקר כלכלת האי מתבססת על זיקוק נפט, תיירות ובנקאות. הנמל העיקרי באי מצוי בעיר וילמסטאד.
אוכלוסין

באי מתגוררים, נכון לשנת 2023, 148,925 תושבים.
בשל ההיסטוריה של האי, מתגוררת בו אוכלוסייה רבגונית מבחינה אתנית. מרבית תושבי האי הם ממוצא אפריקני - קריבי (בני תערובת של אינדיאנים מקומיים ועבדים שהובאו מאפריקה). על אלה נוספים מיעוטים הולנדיים, מזרח אסיתיים, פורטוגזיים, ולבנטיניים (תושבי הים התיכון). באי התיישבו במאה ה-17 יהודים ספרדים רבים שהגיעו מהולנד. כמו כן, במהלך המאה ה-20 היגרו לאי מהרפובליקה הדומיניקנית, האיטי ואיים נוספים בקריביים.
אוכלוסין > שפה

השפות העיקריות המדוברות באי הן פאפיאמנטו, הולנדית, ספרדית ואנגלית. דוברי פאפיאמנטו מהווים רוב באוכלוסייה, אולם תושבים רבים באי מדברים בשפות האחרות ברמת שפת אם. לשפה הספרדית, שהייתה שפה רשמית במהלך השלטון הספרדי באי, יותר דוברים מאשר לשפה ההולנדית - שפה שהפכה רשמית בשנות ה-20 של המאה ה-20. החל משנות ה-20 התקיימו הלימודים בבתי הספר בשפה ההולנדית (במקום בספרדית ופאפיאמנטו). בשנות ה-80 שבו ללמד בבתי הספר בפאפיאמנטו, אולם יש מחלוקת בקרב תושבי האי האם שפה זו תהיה שפת הלימוד היחידה באי.
אוכלוסין > דת

על פי סקר שנערך באי בשנת 2001, 85% מתושבי האי הם נוצרים קתוליים. היתרה פרוטסטנטים, אדוונטיסטים של היום השביעי, ומתודיסטים. כמו כן, לצד הדת הנוצרית, חלק מתושבי האי מאמינים בוודו וסנטריאה.
באי קהילות מוסלמיות, והינדיות קטנות, וכן קהילה יהודית קטנה שהשפיעה רבות על פיתוח האי.
אוכלוסין > דת > יהדות

באי בית הכנסת והקהילה הוותיקים ביותר באמריקה - הקהילה נוסדה בשנת 1651 ובית הכנסת מקוה ישראל-עמנואל בשנת 1703.
בתחילת המאה ה-20 החלו להגיע יהודים מתפוצות אשכנז, שלא נתקבלו בסבר פנים יפות על ידי הקהילה הספרדית. על כן הקימו קהילה משל עצמם שנקראה "מועדון מאוחד" ואת בית הכנסת "שערי צדק" בשכונת סקרלו. בהמשך, עבר בית הכנסת לשכונת מהאי, לבית שהוסב לבית כנסת. בשנת 2006, נבנה בית הכנסת החדש ברחוב מגדלנווכ. בית הכנסת נחשב לאורתודוקסי ופועל בשבתות ובימים טובים. באמצע העשור השני של המאה ה-21, אין רב קבוע באי ואולם הקהילה מזמינה שליחים בחגים ובימים הנוראים. בשבתות, חברי הקהילה מנחים את התפילה.
בית העלמין בית חיים משמש את בני הקהילה למן היווסדה.
אנשים מפורסמים

רולי וינקלר (Roelly Winklaar), אחד השרירנים הגדולים והמפורסמים ביותר בעולם, נולד באי, ואף מייצג אותו בתחרות מר אולימפיה.
מקור השם

מקור שמו של האי אינו ברור. לפי אחת הסברות מקור שם האי במילה הפורטוגזית "לב". לפי סברה אחרת (מחקרים של ג'ובארט ובארט משנת 1994) זהו שמם המקורי של תושבי האי. על שם האי נקרא הליקר קורסאו, שמיוצר מפירות חושחש מסוג לרהא, שגדלים באי.
תרבות

בשל המגוון התרבותי ומספר השפות הרב שבאי, נוצרה בעיר תרבות ספרותית ייחודית ברבגוניותה. ייחודה של הספרות באי היא בשימוש בנרטיב של ריאליזם על-טבעי. בין הסופרים העיקריים של האי נמנים קולה דברוט, פרנק מארטינוס אריון, פייר לאופר, אליס ג'וליאנה, באולי ואן ליוון וטיפ מארוג.
השכלה

באי קוראסאו ארבע אוניברסיטאות:
אוניברסיטת האנטילים ההולנדיים - (UNA - The University of the Netherlands Antilles)
אוניברסיטת סנט מרטינוס (St. Martinus University)
אוניברסיטת הקריביים ההולנדיים (UDC - The University of the Dutch Caribbean)
האוניברסיטה הבינלאומית הקריבית (CIU - Caribbean International University)
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  Central Bureau of Statistics Curaçao, Population, Central Bureau of Statistics Curaçao, ‏2020-03-12 (באנגלית)
| מדינות ושטחים תלויים באמריקה הצפונית (לרבות אמריקה המרכזית) |
| --- | --- | --- |
| מדינות | אל סלוודור • אנטיגואה וברבודה • ארצות הברית • איי בהאמה • בליז • ברבדוס • גואטמלה • ג'מייקה • גרנדה • דומיניקה • האיטי • הונדורס • הרפובליקה הדומיניקנית • טרינידד וטובגו • מקסיקו • ניקרגואה • סנט וינסנט והגרנדינים • סנט לוסיה • סנט קיטס ונוויס • פנמה • קובה • קוסטה ריקה • קנדה |  |
| שטחים תלויים | איי הבתולה הבריטיים • איי הבתולה של ארצות הברית • איי טרקס וקייקוס • איי קיימן • אנגווילה • ארובה • ברמודה • גוואדלופ • גרינלנד • הולנד הקריבית (בונייר, סאבא, סנט אוסטתיוס) • מרטיניק • מונטסראט • נבאסה • סנט מארטן • סן מרטן • פוארטו ריקו • קוראסאו |  |
| מדינות האיים הקריביים |
| --- | --- | --- |
| מדינות האיים הקריביים | אנטיגואה וברבודה • בהאמה • ברבדוס • ג'מייקה • גרנדה • דומיניקה • האיטי • הרפובליקה הדומיניקנית • טרינידד וטובגו • סנט וינסנט והגרנדינים • סנט לוסיה • סנט קיטס ונוויס • קובה |  |
| שטחים תלויים | איי הבתולה הבריטיים • איי הבתולה של ארצות הברית • איי טרקס וקייקוס • איי קיימן • אנגווילה • ארובה • גוואדלופ •הולנד הקריבית (בונייר, סאבא, סנט אוסטתיוס) • מונטסראט • מרטיניק • נבאסה • סנט מארטן • סן מרטן • פוארטו ריקו •קוראסאו |  |
| התאחדות הלשון ההולנדית |
| --- | --- | --- |
| חברות | בלגיה (פלנדריה) • הולנד • סורינאם |  |
| מועמדות להצטרפות | ארובה • סנט מארטן • קוראסאו |  |
| שותפות | אינדונזיה • דרום אפריקה |  |
אורתוגרפיה הולנדית • IJ • האימפריה ההולנדית • אפריקאנס • הולנדית • זיילנדית • פלמית
| --- | --- |
בקרת זהויות :  NLI: 987007561799405171  GND: 4010774-7  LCCN: n79056792  MusicBrainz: 53ccc8be-1551-3e28-965b-7f95465f2093  NARA: 10046136  NKC: ge818643  UKPARL: iqR81BmQ  VIAF: 125477381   WorldCat (עם VIAF): 125477381 
וילמסטאד
רוק קלאסי

הרוק הקלאסי (אנגלית: Classic Rock) הוא הזרם המרכזי של הרוק, אשר ממנו התפצלו שאר סגנונות הרוק. אם נדמה את מוזיקת הרוק לעץ, אז הרי שהרוק הקלאסי הוא החלק התחתון של הגזע, בעוד שאר סוגי הרוק הם ענפים. מקורו של הרוק הקלאסי הוא ברוק'נרול בארצות הברית ובאנגליה בשנות השישים.
מאפיינים

הרוק הקלאסי אינו סגנון אחיד. המעברים מרוק'נרול לרוק קלאסי בשנות השישים ומרוק קלאסי לרוק כבד בשנות השבעים הדרגתיים, על כן, הגבולות בין סגנונות אלה הם דקים וסובייקטיביים, אך קיימים. למרות זאת, ניתן לעמוד על כמה מאפיינים ברורים, המאחדים את כל להקות הרוק הקלאסיות: כל להקות הרוק הקלאסיות מבססות את המוזיקה שלהן על הרוק'נרול, תוך בקיאות בטכניקת הנגינה בגיטרה חשמלית של הבלוז. עם זאת, להקות הרוק אינן מסתפקות בניגון פשוט של מקצבי רוק'נרול, אלא מפתחות את המוזיקה לכיוונים יותר מלודיים וכבדים. בעוד הרוק'נרול מולחן לפי תבנית מדויקת, הרוק נחשב למוזיקה ש"באה מהלב", על כן הוא מגוון יותר.
רשימת להקות

הרולינג סטונז
קווין
האמהות והאבות
הביטלס
דייר סטרייטס
החיות
המי
ניל יאנג
העיטים
דיפ פרפל
לד זפלין
הביץ' בויז
הדלתות
סטטוס קוו
פינק פלויד
גרייטפול דד
| רוק |
| --- | --- |
בלוז רוק • גלאם רוק • גראנג' • פולק רוק • רוק אינסטרומנטלי • רוק אלטרנטיבי • הארד רוק • רוק גותי • רוק מתקדם • רוק פסיכדלי • רוק קל • רוק דרומי • סטונר רוק • רוק קלאסי • פופ רוק • פאנק רוק • קאנטרי רוק 
סצנות אזוריות
בריטפופ • הגל החדש של ההבי מטאל הבריטי • רוק ישראלי • רוק ברזילאי
סגנונות מהם נוצר הרוק: זרמים שיצאו מתוך הרוק
מוזיקת קאנטרי • בלוז • רוק אנד רול: הבי מטאל • פאנק
ערכים נוספים
פופ • להקות רוק
רומניזציה

ערך זה עוסק במדיניות של הממשל הרומני. אם התכוונתם לתעתיק כתב לטיני, ראו .
רומניזציה היא המדיניות של הממשל הרומני עם איחוד הרגאט ("רומניה הישנה") והפרובינציה.
הסיבות לרומניזציה

עם סיפוח השטחים הנ"ל בין שתי מלחמות עולם, נוצרה בעיית מיעוטים. אמנם בלחץ בין-לאומי המיעוטים מקבלים שוויון אזרחי ודתי, אך עם זאת ישנה התנכרות למיעוטים, במיוחד ליהודים. המיעוטים הרבים מחזקים ברומניה את הרגשות הלאומניות דבר אשר לא פוסח על קובעי המדיניות ברומניה אשר מיישמים חוקים כנגד הזרים והמיעוטים ובעד ניסיון ליצור אחידות.
אחרי מלחמת העולם הראשונה קיבלה פולין עצמאות והתחילה להצר את צעדי האוכלוסייה היהודית וכתוצאה מכך החל גל הגירה גדול של יהודים. חלק מהמהגרים היהודים יצאו אל אמריקה, חלק אל ארץ ישראל וחלק פנו אל המדינות השכנות ובמיוחד אל רומניה שאת גבולה היה קל לעבור והבירוקרטיה שלה הייתה נוחה לשיחוד. היהודים, שהגיעו לרומניה מפולין, לא ידעו רומנית, דיברו יידיש התלבשו בצורה שונה מהאוכלוסייה המקומית ונהגו מנהגים שונים מהאוכלוסייה המקומית. חריגותם הבולטת מהנורמה יצרה תחושה כאילו מדובר בגל הרבה יותר גדול מכפי שבאמת היה ויצר תחושת איום על הרומנים.
עיקרי הרומניזציה

הלאמת הרכוש במדינה.
העמקת חינוך ותרבות הרומנית: טיפוח גיבורים לאומיים וכו'.
שלילת אזרחות רומנית מרבבות יהודים ורצון לטיהור המדינה מיהודיה.
דחיקת יהודים מעמדות כלכליות ושלילת רישיונות עבודה מבעלי מקצועות חופשיים.
בתקופת המדינה הלאומית-לגיונרית הפעילו הלגיונרים לחצים אלימים מאוד על בעלי רכוש יהודים, כדי להעביר את רכושם לתנועה הלגיונרית או ליד אישים שנבחרו על ידם. בתקופה זו נהגו הלגיונרים להחתים יהודים על חוזים בלבן, שתוכנם מכתב לאחר החתימה.
מהצעדים שננקטו נגד היהודים

משרד ההגנה הלאומית של רומניה סילק מהצבא הרומני את כל הקצינים, הנגדים והמומחים היהודים ששירתו בו בצבא קבע.
אותו משרד הגנה החרים 126 אוניות וכלי שיט שונים שהיו רכוש של יהודים או של חברות יהודיות.
כל המורים והתלמידים היהודים סולקו מבתי הספר הרומניים.
התיאטראות הולאמו כדי לעלות בהם רק תרבות רומנית.
הרופאים היהודים סולקו מאגודת הרופאים והותר להם לטפל רק בחולים יהודים וגם נאסר על יהודים לחכור בתי מרקחת.
נכסי דלא ניידי של היהודים בכפרים ובערי השדה הועברו לבעלות המדינה.
כל המפעלים המסחריים והתעשייתיים של היהודים הועמדו תחת פיקוח המדינה.
נאסר על היהודים להקים מפעלים חדשים או להרחיב מפעלים קיימים.
סולקו העיתונאים היהודים מהעיתונות הרומנית ונסגרו העיתונים היהודים.
נאסרה השתתפותם של אנשי רוח יהודים בחיי התרבות הרומניים כולל ספרות, חינוך, הוצאה לאור, קולנוע, עריכה, תיאטרון וספורט.
לפי הוראה של שר התעמולה, מיכאי אנטונסקו, הושמדו כל תבניות היציקה של התקליטים בהם מוקלטות יצירות של מלחינים ו/או נגנים יהודים.
קרב וסטרפלאטה

אנדרטת וסטרפלאטה בגדנסק
תרשים קרב וסטרפלאטה
"לעולם לא עוד מלחמה" באתר הזיכרון וסטרפלאטה
בונקר בווסטרפלאטה
קרב וסטרפלאטה נערך בתאריכים 1 בספטמבר 1939 – 7 בספטמבר 1939 בחצי האי וסטרפלאטה בעיר החופשית דנציג בין חיילי גרמניה ופולין. זה היה הקרב שהתחיל את מלחמת העולם השנייה. עמידת חיילי פולין נגד כוח גרמני גדול פי עשרה ומצויד היטב מהווה עד היום השראה לחיילי ואזרחי פולין שעמדו בגבורה נגד הפולש הגרמני.
רקע היסטורי

וסטרפלאטה הוא חצי אי בין מפרץ דנציג ממזרח ובין יובל של הוויסלה ממערב שהועמק, בכניסה לנמל דנציג. השם הגרמני של המקום פירושו "המישור המערבי". שם זה נשמר עד היום על ידי הפולנים.
בהחלטת חבר הלאומים מ-1925 הורשו הפולנים להחזיק בווסטרפלאטה 88 חיילים מצוידים בנשק קל. עם התגברות המתח בין פולין לגרמניה הועלה מספר החיילים לכ-200 ובניהם שישה קצינים. המקום בוצר וחומש בתותחי 75 מ"מ, מרגמות, נשק אנטי טנקי, נשק קל ומקלעים. מפקד המקום היה מייג'ור הנריק סוחארסקי. ב-25 באוגוסט 1939 הגיעה אניית הקרב "שלזוויג הולשטיין", לנמל דנציג למה שכונה "ביקור ידידותי" ועגנה כ-150 מטר מווסטרפלאטה, שם הוכרז על מצב חירום.